P. Abrhan, poslanec: (2003-11-05):
Prvý návrh je k čl. II, k 2. bodu § 3. V § 3 ods. 4 písm. b) na konci prvej vety sa slovo „okresu“ nahrádza slovami „obvodného úradu dopravy“. Ide o určenie pôsobnosti obvodných úradov. Druhý návrh je k čl. II, k 2. bodu § 3. V § 3 ods. 5 písm. b) sa slovo „okresu“ nahrádza slovami „obvodného úradu dopravy“. Ide o vymedzenie pôsobnosti obvodných úradov. Ďalší návrh, tretí, je k čl. III, k 3. bodu § 52. V § 52 písm. b) sa za slovami „§ 30 ods. 1 písm. a) a b)“ vypúšťa čiarka a slová „priestupky proti verejnému poriadku podľa § 47 a § 48, priestupky proti občianskemu spolunažívaniu podľa § 49“. Navrhuje sa, aby priestupky proti verejnému poriadku podľa § 47 a § 48 a priestupky podľa občianskeho spolunažívania podľa § 49 zákona SNR č. 372/1990 Zb. o priestupkoch prejednávali ako vecne príslušné obvodné úrady, ktoré podľa vládneho návrhu zákona o krajských úradoch a obvodných úradoch sú miestnymi orgánmi štátnej správy aj na úseku všeobecnej štátnej správy. Okresné úrady tieto priestupky prejednávajú aj v súčasnosti a Železničná polícia ich prejednáva len v blokovom konaní. Železničná polícia nemá potrebné kapacity na vybavovanie priestupkov v navrhnutom rozsahu, pretože jej miestna príslušnosť je viazaná len na obvod železničných dráh a nemá vytvorené útvary, správne orgány podľa územnosprávneho členenia štátu. Štvrtý návrh je k čl. IV, k 7. bodu, ktorý znie: „7. Ak sa v právnych predpisoch vydaných na vykonanie tohto zákona a v súvisiacich právnych predpisoch používa pojem „krajský úrad“, rozumie sa tým „krajský úrad pre cestnú dopravu a pozemné komunikácie“.“ Ide o legislatívnotechnické upresnenie. Piaty návrh je k čl. V, k 2. bodu, ktorý znie: „2. V § 92, § 99 ods. 1 a 5, § 100 ods. 5 a 6, § 103 ods. 2 a 3, § 104 ods. 2, 9 a 10, § 106 ods. 2 až 6, § 107 ods. 3, 4, 5 a 9, § 108 ods. 2 písm. b) sa slová „okresný úrad“ vo všetkých tvaroch nahrádzajú slovami „obvodný úrad dopravy“ v príslušnom tvare.“ Ide o legislatívnotechnické upresnenie v súlade so zámerom predkladateľa návrhu zákona uvedeným v dôvodovej správe. Šiesty návrh je k čl. V, 9. a 10. bodu, kde v 9. bode sa v § 113 ods. 1 vypúšťajú písm. e) až n) a v 10. bode sa za § 113 vkladá § 113a, ktorý vrátane nadpisu znie: „§ 113a Obvodný úrad dopravy a) povoľuje jednotlivú výrobu (stavbu) a prestavbu vozidla s výnimkou nemotorového vozidla, električky a trolejbusu, schvaľuje technickú spôsobilosť jednotlivo vyrobeného, dovezeného alebo prestavaného vozidla, jeho súčastí, výstroja a výbavy s výnimkou nemotorového vozidla, električky a trolejbusu a vedie evidenciu schválených vozidiel, b) rozhoduje o vyradení vozidla z cestnej premávky, c) eviduje výcvikové zariadenia, v ktorých sa vykonáva výcvik vodičov, doškoľovacie kurzy vodičov, výcvik žiadateľov o inštruktorské oprávnenie, doškoľovacie kurzy inštruktorov, a vydáva doklad o ich evidencii, d) zabezpečuje v súčinnosti so Slovenskou komorou výcvikových zariadení autoškôl vykonávanie skúšok z odbornej spôsobilosti fyzickými osobami poverenými podľa § 110 písm. e), vydáva inštruktorské preukazy a vedie ich evidenciu, e) rozhoduje o vydávaní, odobratí a obmedzení rozsahu inštruktorského oprávnenia, f) udeľuje podľa siete určenej ministerstvom dopravy (§ 110 písm. j)) fyzickým osobám oprávneným na podnikanie alebo právnickým osobám oprávnenie na vykonávanie kontroly technického stavu vozidiel, ich súčastí, výstroja a výbavy a vedie ich evidenciu...